–Сёлета мы плануем арганізаваць работу каля дзясятка няштатных нарыхтоўшчыкаў. Яны будуць ездзіць па раёне, прымаць садавіну і гародніну, дзікарослую прадукцыю. Нарыхтоўчыя пункты, якія размешчаны ва ўсіх магазінах спажывецкай кааперацыі, і прыёмны нарыхтоўчы пункт на ст. Несята працуюць згодна з распарадкам работы. Што датычыць іншых відаў прадукцыі, то, напрыклад, мы павялічылі цэны на закуп у насельніцтва мяса: за кілаграм у забойнай вазе плацім да 40 тыс. рублёў у залежнасці ад катэгорыі. У прыватнікаў, дарэчы, цана ніжэйшая. Канешне, аб’ёмы закупу мяса цяпер значна меншыя. Некалі ў месяц яны складалі 1,5 тоны, а цяпер кілаграмаў 800. Мы выязджаем і дамаўляемся са здатчыкамі пра ўмовы закупу – у забойнай ці жывой вазе. Разлічваемся з людзьмі своечасова. Інфармуем насельніцтва пра нарыхтоўчую дзейнасць, рэгулярна даём у газету аб’явы з тэлефонамі, па якіх можна звярнуцца па любым пытанні. Пры выкананні заявак ад здатчыкаў прыярытэт аддаём аддаленым населеным пунктам і пенсіянерам.